Document ID: 31999R1470

KOMMISSIONENS FORORDNING (EF) Nr. 1470/1999
af 5. juli 1999
om ændring af forordning (EØF) nr. 3201/90 om gennemførelsesbestemmelser for betegnelse og præsentation af vin og druemost
KOMMISSIONEN FOR DE EUROPÆISKE FÆLLESSKABER -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1627/98(2), særlig artikel 72, stk. 5, og
ud fra følgende betragtninger:
(1) Ved Rådets forordning (EØF) nr. 2392/89(3), senest ændret ved forordning (EF) nr. 1427/96(4), blev der fastsat almindelige regler for betegnelse og præsentation af vin og druemost;
(2) ved Kommissionens forordning (EØF) nr. 3201/90(5), senest ændret ved forordning (EF) nr. 2770/98(6), blev der fastsat gennemførelsesbestemmelser for betegnelse og præsentation af vin og druemost;
(3) efter anmodning fra Moldova bør det fastsættes, at vine med oprindelse i dette land kan bære navnet på en vinsort, der er opført på listen i bilag IV, selv om vinen kun er produceret af 85 % af druer af den pågældende sort, hvis navn den bærer, såfremt sorten er bestemmende for vinens karakter;
(4) Italien har anmodet om, at et nyt synonym, der traditionelt anvendes i dette land, indsættes i bilag III til forordning (EØF) nr. 3201/90; anmodningen bør imødekommes;
(5) Argentina har anmodet om ændring af bilag IV til forordning (EØF) nr. 3201/90, for så vidt angår en ny vinsort og synonymer, der anvendes i dette land; anmodningen bør imødekommes;
(6) Indien har anmodet om, at landet opføres på listen over tredjelande i bilag II og IV til forordning (EØF) nr. 3201/90; anmodningen bør imødekommes;
(7) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EØF) nr. 3201/90 foretages følgende ændringer:
1) I artikel 13, stk. 2, litra b), indsættes et nyt led: "- Moldova"
2) Bilag II, III og IV ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. juli 1999.

Labels: 3
17